Shavkat Mirziyoyev va Emomali Rahmon Registon majmuasini tomosha qildi

O‘zbekiston va Tojikiston Prezidentlari Registon majmuasiga tashrif buyurdi, deb xabar beradi Prezident matbuot xizmati.

Mehmonlarga majmuadagi uch muhtasham obida – Mirzo Ulug‘bek, Sherdor va Tillakori madrasalarining tarixi, mustaqillik yillarida bu yerda olib borilgan ishlar haqida so‘zlab berildi. O‘zbekistonning me’morchilik an’analari, qadimiy obidalarning mustahkamligi, Tillakori gumbazining naqshinkor jilolari Emomali Rahmonda katta taassurot qoldirdi.
O‘zbekiston Prezidenti Shavkat Mirziyoyev va Tojikiston prezidenti Emomali Rahmon Registon maydonida esdalik uchun suratga tushdi.